שיר לכותל
פרצנו דרך שער אריות,; אמצנו את העוזי אל המותן,; אמרנו לא, כי לא יכול להיות,; אבל זה התרחש - הנה הכותל!; הינהו שם, עמוד ירושלם.; טרופים אליו, שטופי דמים נחלצנו,; רק מי שברגליו רץ עם שלם; יודע כך לרוץ כמו שרצנו.; הו כותל, כותל מיותם,; הקשב לבכי בניך!; וזכור, זכור כי דמעתם; כבדה מאבניך.; ראינו את פניו ממרחקים,; אבל שהוא קרוב לא האמנו.; ורק מתינו שנפלו שותקים; אמרו לנו שכבר, שהוא שלנו!; הינהו פה, הכותל האפור,; עמדנו לנגדו והחרשנו,; רק מי שכבר עומד כך אלף דור; יודע להרגיש מה שהרגשנו!; הו כותל....; קרבנו אט, כושלים ועל גחון,; ולאזוב דבקנו פה ולחי.; מתי שמעה שעת הנצחון; את שיר המנצחים גועה בבכי.; נגענו בו ואיש לא ינחש; מה שסיפרו לאבן שתי ידינו,; רק מי אשר חייו נגעו באש; יודע איך נגעו אצבעותינו.; הו כותל...; 